Kas mäletad? Kas tead? Kus veetsid sina, sinu vanemad või vanavanemad jõuluaega ja võtsid vastu uut aastat 65 aasta eest? Kui paljudes kohtades maailmas on 65 aasta jooksul kõlanud sellel aastaajal harduses eestikeelne Püha öö ja Eesti hümn?  65 aastat tagasi olid esimesed jõulud ja uus aasta paguluses; kaugel kodust, kodumaast, sugulastest ja paljudel ka oma teadmatuses viibivatest pereliikmetest. Eesti oli uuesti vallutatud idanaabri poolt ning need, kellel polnud võimalust salaja Rootsi põgeneda pidid leppima sõjaolukorraga Saksamaal. Võib ainult ette kujutada ja siiski mitte mõista seda ängistust, mis teadmatuses ja  plaanideta vene vägivalla eest põgenikke valdas.